פייפר לורי

פַּיְיפֶּר לוֹרי (באנגלית: Piper Laurie;‏ 22 בינואר 1932 – 14 באוקטובר 2023) הייתה שחקנית קולנוע יהודייה-אמריקאית. זכתה בפרס פרס גלובוס הזהב על תפקידה בסדרה "טווין פיקס", והייתה מועמדת לשלושה פרסי אוסקר על תפקידיה בסרטים "אדי פלסון", "קארי" ו"ילדים חורגים לאלוהים". לורי נולדה בשם רוזטה ג'ייקובס (Rosetta Jacobs) בדטרויט, מישיגן, הצעירה מבין שתי בנותיהם של אלפרד ג'ייקובס, סוחר רהיטים, ושרלוט סיידי (אלפרין) ג'ייקובס. סבה וסבתה היו מהגרים יהודים, מפולין מצד אביה ומרוסיה מצד אמה. בגיל 18 חתמה על חוזה משחק בחברת "סרטי יוניברסל", ושינתה את שמה. הופעתה הראשונה בקולנוע הייתה בשנת 1950 בסרט "לואיזה". נישאה בשנת 1962 לג'ו מורגנשטרן, אז כתב ב"ניו יורק הראלד טריביון" ומאוחר יותר מבקר קולנוע ב"ניוזוויק" ו"וול סטריט ג'ורנל". לאחר מכן עברו בני הזוג לוודסטוק, ניו יורק. הם אימצו בת בשם אן גרייס בשנת 1971. ב-1982 התגרשו. לורי נפטרה בלוס אנג'לס ב-14 באוקטובר 2023. בשנת 1961 הופיעה בדרמת ההימורים של רוברט רוסן "אדי פלסון", בה גילמה את שרה פקרד, אהובתו של המהמר אדי פלסון. על הופעתה זו הייתה מועמדת לפרס אוסקר לשחקנית הטובה ביותר. ב-1976 הופיעה בסרט "קארי" בו גילמה את מרגרט וויט, אשה דתייה אדוקה שאינה שפויה בדעתה, המטיפה לבתה קארי (סיסי ספייסק) על קללת דם שתחול עליה בעקבות חטאיה. על הופעתה זו הייתה מועמדת לפרס אוסקר לשחקנית המשנה הטובה ביותר ולפרס גלובוס הזהב. בכך נכנסה לרשימה מצומצמת של שחקניות שהיו מועמדות לפרס האוסקר על תפקידן בסרט אימה. ב-1957 שיחקה בסרט "עד שירימו עוגן" לצידן של ג'ואן פונטיין, ג'ין סימונס וסנדרה די. ב-1985 השתתפה בסרט ההרפתקאות של וולטר מרץ' "בחזרה לארץ עוץ", סרט ההמשך הלא רשמי ל"הקוסם מארץ עוץ". בסרט גילמה את תפקיד אם, דודתה של הילדה דורות'י. בשנת 1986 בדרמה "ילדים חורגים לאלוהים" גילמה לורי את אמה המרוחקת של שרה נורמן כבדת השמיעה (מרלי מטלין), והייתה מועמדת בשלישית לפרס האוסקר. בשנת 1991 שיחקה בקומדיה "הולך על כל הקופה", הופיעה בסרטו האמריקאי היחיד של הבמאי האיטלקי דאריו ארג'נטו "טראומה". בשנת 1995 השתתפה בסרטו השני של שון פן כבמאי, "שומר הדרך". ב-1998 הופיעה במותחן האימה של רוברט רודריגז "סיוט בחדר המורים" וגילמה את קארן אולסון, מורה בבית ספר עליו משתלטים חייזרים. בשנותיה האחרונות התפרסמה לורי בעיקר בקומדיה "מת על ההספד" משנת 2004 בתור שארלוט קולינס אם המשפחה האבלה ובדרמה הפסיכולוגית "הנערה המתה" משנת 2006 שם גילמה את אמה של ארדן (טוני קולט). לורי גילמה את דמותה של לורה וינגפילד בגרסה מחודשת למחזהו של טנסי ויליאמס "ביבר הזכוכית". בשנת 1981 גילמה את מגדה גבלס אשתו של שר התעמולה הנאצי יוזף גבלס בדרמת המלחמה הטלוויזיונית "בונקר" מבית רשת CBS, אודות החודשים האחרונים שבהם התבצר אדולף היטלר (בגילומו של אנתוני הופקינס) בבונקר הנצור שלו בברלין. על הופעתה הייתה מועמדת לפרס אמי. בשנת 1983 התארחה בשלושה פרקים בסדרת הדרמה הרפואית "מקום אחר" מבית רשת NBC, ואף הייתה מועמדת לפרס אמי לשחקנית משנה מצטיינת בסדרת דרמה. באותה שנה שיחקה במיני-סדרת הדרמה "ציפורים מתות בסתר", השנייה הנצפית ביותר בהיסטוריה של הטלוויזיה האמריקאית אשר זיכתה אותה במועמדויות נוספת לפרס אמי ולפרס גלובוס הזהב לשחקנית המשנה הטובה ביותר. בשנת 1986 שיחקה בסרט הטלוויזיה "Promise" בבימויו של גלן ג'ורדן, אשר זיכה אותה בפרס אמי ובמועמדות לפרס גלובוס זהב שלישי בקריירה. דמותה הטלוויזיונית המוכרת ביותר של לורי הייתה ק'תרין פקארד מרטל בסדרת המסתורין של דייוויד לינץ' "טווין פיקס", לורי הופיעה בסדרה במשך שתי עונות עליהן הייתה מועמדת לפרס אמי וזכתה בפרס גלובוס הזהב, בקטגוריית שחקנית המשנה הטובה ביותר בסדרת טלוויזיה, מיני-סדרה או סרט טלוויזיה לשנת 1990. בשנת 1999 הייתה מועמדת לפרס אמי על תפקיד אורח בסדרת הסיטקום "פרייז'ר". כמו כן הופיעה בתור אמו של ד"ר דאג רוס (ג'ורג' קלוני) בסדרה "ER". לואיזה (1955) מישהו ראה את הבחורה שלי? (1952) בנו של עלי באבא (1952) עד שירימו עוגן (1957) אדי פלסון (1961) קארי (1976) רובי (1977) טים (1979) בחזרה לארץ עוץ (1985) ילדים חורגים לאלוהים (1986) פגישה עם המוות (1988) לחלום חלום קטן (1989) הולך על כל הקופה (1991) טראומה (1993) חברים בלי הפסקה (1993) שומר הדרך (1995) נבל העשב (1995) סיוט בחדר המורים (1998) מת על ההספד (2004) הנערה המתה (2006) כלב צייד (2007) ירח קציר נוסף (2009) זרוק (2010) Snapshots‏ (2018) בונקר (1981) – סרט טלוויזיה של CBS מקום אחר (1983) ציפורים מתות בסתר (1983) Promise‏ – סרט טלוויזיה של CBS שומר אחי (1999) טווין פיקס (1990–1991) קארי (2013–2014) מגע של מלאכים (1997) חוק וסדר: מדור מיוחד (2001): דורות'י רוד (בפרק "Care"). מדיה וקבצים בנושא פייפר לורי בוויקישיתוף פייפר לורי, במסד הנתונים הקולנועיים IMDb (באנגלית) פייפר לורי, באתר AllMovie (באנגלית) פייפר לורי, באתר Rotten Tomatoes (באנגלית) פייפר לורי, במסד הנתונים הקולנועיים KinoPoisk (ברוסית) פייפר לורי, באתר Discogs (באנגלית) Piper Laurie - Awards, IMDb (באנגלית אמריקאית) Anita Gates, Piper Laurie, Reluctant Starlet Turned Respected Actress, Dies at 91, New York Times, ‏Oct 14, 2023 Bergan, Ronald (2023-10-15). "Piper Laurie obituary". The Guardian. ISSN 0261-3077. נבדק ב-2024-08-22. Piper Laurie Family: Know About Ex-Husband Joe Morgenstern And Daughter Anne Grace, Times Now, ‏2023-10-15 David Hudson, The Eclectic Career of Piper Laurie, The Criterion Collection, ‏Oct 17, 2023